Source: http://docplayer.fi/1562592-Sovittelu-osana-paikallisten-ymparistokiistojen-hallintaa.html
Timestamp: 2017-09-24 05:41:03+00:00
Document Index: 15160670

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sovittelu osana paikallisten ympäristökiistojen hallintaa - PDF
Sovittelu osana paikallisten ympäristökiistojen hallintaa
Download "Sovittelu osana paikallisten ympäristökiistojen hallintaa"
1 Sovittelu osana paikallisten ympäristökiistojen hallintaa Maankäyttö- ja ympäristökiistojen sovittelun kokeiluhankkeen (SOMARI) kokemuksia, tuloksia ja arviointia Lasse Peltonen, Aino Verkasalo, Eeva Mynttinen ja Jonna Kangasoja - LSYK MYÖNTÄÄ - 5/2011 HEVOSTILA - 16 ASUKKAAN SOVITTELUKOHTEEKSI LAITOS ALOITTAA TOIMINTANSA SET 5.9. JA JÄTTEENKÄSITTELY -LUVAN VALITUS VAASAN HAO:N PÄÄTÖKSESTÄ - SOVITTELU PÄÄTTYY HAKEMUS HYLÄTTÄVÄ KOKONAAN KHO:EEN: alituksien kääminen keskus I:lta - KHO 29.3: RIITTÄVIÄ, RAKENNUSLUPA- YMPÄRISTÖLUPA ASUKKAAN VALITUS VAASAN HAO:N PÄÄTÖKSESTÄ - VAASAN HAO 8.10: TOIMINTA KAAVANMUKAISTA OIKEUTEEN RAKENNUSVALVON- TATOIMENPITEISIIN,.YHDYSKUNTA- (KHO): KORKEIMPAAN HALLINTO- YMPÄRISTÖLUPA- HAKEMUS HYLÄTTÄVÄ LSYK:LLE - LTK 14.6.: TELTÄVÄKSI HEVOSTALLILLA TEHDYT PARANNUKSET JÄTTEENKÄSITTELY -LUVAN PALAUT- TAMINEN UUDELLEENKÄSI- ASIAT KUNNOSSA - 5/2011 HEVOSTILA SOVITTELUKOHTEEKSI SET 5.9. JA SOVITTELU PÄÄTTYY /2007 NP - HLINNAN HAO 5.10.: LTK EI OLE TOIMINUT VIRHEELLISESTI PÄÄTTÄESSÄÄN OLLA RYHTYMÄTTÄ - JÄTTEENKÄSITTELY- -SOVITTELUTAPAAMI- YHDYSKUNTA- -SOVITTELUTAPAAMI- VALITTAA LTK:N - LTK:N 6.3. VALITUS HYLÄTÄÄN PÄÄTÖKSESTÄ VALITUS VAASAN - YLÖJÄRVI MUKAAN HAO SOVITTELUN PILOTOINTIIN, SOVITTELUKOHTEEN ETSINTÄ ALKAA TAPAAMISET - SOVITTELU- ok- - VAASAN HA 11.2.: V VALITUS HYLÄTÄÄ PÄÄOSIN, TALLILTA SELVITYS SUOJAPENKEREESTÄ JA KENTÄSTÄ - LTK : HEVOSTALLIN TOIMINTA MÄÄRÄYSTEN MUKAISTA 13.1, 29.3, SEURANTA30.8
3 Aalto-yliopiston julkaisusarja TIEDE + TEKNOLOGIA 9/2012 Sovittelu osana paikallisten ympäristökiistojen hallintaa Maankäyttö- ja ympäristökiistojen sovittelun kokeiluhankkeen (SOMARI) kokemuksia, tuloksia ja arviointia Lasse Peltonen, Aino Verkasalo, Eeva Mynttinen ja Jonna Kangasoja Aalto-yliopisto Insinööritieteiden korkeakoulu Maankäyttötieteiden laitos Yhdyskuntasuunnittelun tutkimus- ja koulutusryhmä
4 Aalto-yliopiston julkaisusarja TIEDE + TEKNOLOGIA 9/2012 Tekijät Taitto: Marina Johansson ISBN (pdf) ISSN-L X ISSN X ISSN (pdf) Unigrafia Oy Helsinki 2012
5 ESIPUHE JA KIITOKSET Tässä raportissa tarkastellaan Suomen Sovittelufoorumi ry:n (SSF) toteuttaman Sovittelu maankäyttö- ja ympäristöristiriidoissa (SOMARI) -hankkeen kokemuksia kolmesta pilottikohteesta. Raportin ensimmäisessä osassa johdannon jälkeen tarkastellaan Suomen Sovittelufoorumin SOMARI-kokeiluhanketta tutkimuskohteena: esitellään tutkimusta ohjanneet tutkimuskysymykset sekä aineistot ja menetelmät. Toisessa osassa esitellään lyhyesti ympäristösovittelun lähtökohtia ja ympäristökiistojen erityispiirteitä sovittelun näkökulmasta. Osa kolme sisältää tapaustutkimuskuvaukset sovittelun pilottikohteista: Saramäen jätehuoltokiista Turusta, hevostilan pitoon liittyvä naapuruuskiista Ylöjärveltä, sekä viimeisenä Eerikinkadun puutalon purkukiista Turusta. Osassa neljä esitetään tulokset SOMARI-hankkeen arvioinnista tarkastelemalla muun muassa sovittelussa saavutettuja lopputuloksia, prosessin järjestelyjä ja sovittelutiimin jäsenten rooleja. Osassa viisi esitetään tutkimuksen johtopäätökset. Lopuksi kiteytetään hankkeen opetukset ja esitetään suosituksia ympäristösovittelun kehittämiseksi suomalaisessa maankäyttö- ja ympäristökiistojen käsittelyssä. Hankkeen taustalla on SSF ry:n kiinnostus ja luottamus sovittelun muutosvoimaan ristiriitaisissa ja lukkiutuneissa tilanteissa sekä yhdistyksen piirissä virinnyt kiinnostus hyödyntää sovittelumenettelyä uusilla suomalaisen yhteiskunnan osa-alueilla tässä tapauksessa paikallisten ympäristökiistojen käsittelyssä. Raportin tekijöinä haluamme kiittää Suomen Sovittelufoorumia ainutlaatuisen kokeiluhankkeen ennakkoluulottomasta käynnistämisestä ja tarmokkaasta toteutuksesta. Yhdyskuntasuunnittelun tutkijoina meillä on ollut ainutlaatuinen mahdollisuus tarkastella Suomen ensimmäistä kokeilua, jossa sovittelumenettelyä sovelletaan maankäyttö- ja ympäristökiistojen käsittelyyn. Ilman SSF:n panosta ja tässä prosessissa keskeisten henkilöiden, erityisesti Teuri Brunilan, Jukka Salomaan ja Caterina Casagrande-Mäkelän ponnisteluja tätä mahdollisuutta ei olisi ollut. Lisäksi SSF:n ympäristösovittelun työryhmä on tarjonnut ainutlaatuisen areenan prosessien seurantaan ja kiintoisiin keskusteluihin sovittelu pilottien tiimoilta. Suuret kiitokset myös ympäristöministeriön entiselle ylijohtajalle Pekka Kankaalle, joka on SSF:n kutsumana asiantuntijana jaksanut muistuttaa 3
6 yleisen edun merkityksestä ympäristökiistojen sovittelussa, ja jonka ehdotuksesta YTK kutsuttiin mukaan toteuttamaan pilottihankkeen tutkimusta. Tutkimuksen mahdollistamisesta on kiittäminen tutkimuksen rahoittajia. Päärahoittajana toimi Kunnallisalan kehittämissäätiö (KAKS), jonka asiamiestä Veli Pelkosta kiitämme tutkimuksen lähtökohtien ja lopputulosten rakentavasta kommentoinnista. Muina rahoittajina toimivat ympäristöministeriö, Rakennusteollisuus ry ja Kuntaliitto, joista viimeksi mainittu rahoitti osaltaan myös tutkimuksen kohteena olevaa sovittelun kokeiluhanketta. Haluamme kiittää myös kaikkia sovitteluprosesseihin osallistuneita sovittelijoita, jotka ovat astuneet rohkeasti ympäristösovittelun maailmaan ja uhranneet hankkeelle paljon aikaa ja energiaa. Sovittelijoiden haastattelut ovat olleet keskeinen osa tutkimusaineistoa. Kiitokset haastatteluihin osallistumisesta kuuluvat tietysti myös kaikille muille osallisille. Esitämme lisäksi erityiset kiitokset Helsingin kaupunkisuunnitteluviraston vuorovaikutussuunnittelijalle Juha-Pekka Turuselle, joka on paitsi isännöinyt monia SSF:n ympäristösovittelun työryhmän kokouksia kaupunkisuunnitteluviraston Laiturilla, myös antanut arvokkaita ja asiantuntevia kommentteja tutkimuksen eri vaiheissa. Lasse Peltosen osallistumisen tutkimushankkeeseen ja sen raportointiin on osaltaan mahdollistanut uusi työnantaja, Suomen ympäristökeskus, sekä Suomen Akatemian hanke Neighbour disputes and housing in Finland (hanke nro ). Jonna Kangasojan työskentelyä on niin ikään tukenut Suomen Akatemian hanke Architects, Public Interest and New Public Management in Finnish Urban and Regional Planning (hanke nro ). Toivomme, että tämä hanke ja sen tulokset olisivat hyödyksi sovittelun ja vuorovaikutteisen ongelmanratkaisun kehittämisessä maankäyttö- ja ympäristöasioissa Suomessa. Helsingissä 29. Maaliskuuta 2012 Lasse Peltonen, Aino Verkasalo, Eeva Mynttinen ja Jonna Kangasoja 4
7 Kuvaluettelo Kuvat Kuva 1. Saramäki sijaitsee noin kymmenen kilometriä Turun keskustasta pohjoiseen, s. 34. Kuva 2. Saramäen alueen asemakaava vuodelta 1987, s. 35. Kuva 3. Saramäen suurimmat asutuskeskittymät ovat Paunankatu ja Kullanmäki, s. 36. Kuva 4. Eerikinkadun puoleinen puutalo vuodelta 1853, s. 76. Kuva 5. Puutalot sijaitsevat tontilla 2004 ja entinen makkaratehdas tontilla 5, s. 77. Kuva 6. Haukka-kortteli etelästä päin kuvattuna. Puutalot ovat Koulukadun ja Eerikinkadun kulmassa. Korttelin sisäosissa näkyy entinen Makkaratehdas laajennusosineen, s. 78. Kuva 7. Vaihtoehdot 2 ja 1, ehdotusluonnos , s. 81. Kuva 8. Asemakaavatoimiston sovittelua varten laatima ehdotus 3sr, s. 93. Kuva 9. CC-M -arkkitehtitoimiston laatima ehdotus, s. 96. Kaaviot Kaavio 1. Vuorovaikutuksen tasot suunnittelussa, s. 13. Kaavio 2. Erilaisia vuorovaikutteisen suunnittelun muotoja, s. 14. Kaavio 3. Saramäen tapauksen aikajana. s. 42. Kaavio 4. Hevostallikiistan aikajana, s. 70. Kaavio 5. Eerikinkadun ja Koulukadun kulman puutalojen aikajana, s. 87. Taulukot Taulukko 1. SSF:n pilottihankkeen ja YTK:n tutkimushankkeen välinen työnjako, s. 16. Taulukko 2. Tutkimushaastattelut, s. 19 Taulukko 3. Ohjaava ja avoin sovittelufilosofia (Ervasti 2004, 152), s. 25. Taulukko 4. Toimijat Saramäen kiistassa. s. 43. Taulukko 5. Toimijat Eerikinkadun kiistassa 1990-luvun lopusta lähtien, s. 85. Taulukko 6. Eerikinkadun kiistan sovittelun eri toimijat, s. 88. Taulukko 7. Prosessissa esiin nousseita eroja sovittelijoiden taustan ja ympäristösovittelun välillä, s Taulukko 8. Sovittelun vaiheet ja sovittelijan vastaavat tehtävät julkisen sektorin kiistoissa (Susskind&Ozawa 1983, ), s
9 Sisältö Esipuhe ja kiitokset 3 Kuvaluettelo 5 OSA I JOHDANTO 1 Osallistumisen ongelmat ja sovittelun lupaukset ympäristökiistoissa Osallistumisen ongelmat Sovittelu vuorovaikutteisen suunnittelun jatkumossa 12 2 Ympäristösovittelun pilottihanke SOMARI ja sitä koskeva tutkimushanke Pilottihankkeen lähtökohdat Tutkimuskysymykset Aineistot ja menetelmät 18 OSA II Ympäristösovittelun lähtökohtia 3 Sovittelun suuntaukset ja strategiat Sovittelu vaihtoehtoisena lähestymistapana konflikteihin Fasilitatiivinen ja evaluatiivinen sovittelu Ympäristökiistojen sovittelun perinne Yhdysvalloissa 26 4 Ympäristökiistojen ja -sovittelun erityispiirteitä Yleisen edun ongelma Normien ja lainsäädännön merkitys Tiedon ja asiantuntijoiden merkitys Osapuolten määrä ja edustuksellisuuden ongelma 32 OSA III Tapauskuvaukset 5 Tapaus Saramäki Jätteenkäsittelylaitos omakotitalojen naapurina Ympäristökonflikti ja valituskierre Hakemus yhdyskuntajätteen käsittelystä kärjistää konfliktin Ensimmäiset neuvotteluyritykset kariutuvat Vireillä on ympäristöluvan rajoittaminen hajuhaittojen takia Jätteenkäsittelylaitos väärässä paikassa? Saramäki SSF:n ympäristösovittelun pilottitapauksena Sovittelun toteutus Osapuolten arviot prosessista 55 7
10 6 Tapaus Ylöjärvi Naapuruuskiista hevostallista Valituskierteen alkaminen Jatkuvat valitukset hevostallin omistajan ja vuokralaisten kokemina häiriönä Viranomaiset keinottomia patologisoituneen valituskierteen katkaisemisessa Kiistan sovitteluyritys osana SOMARI pilottihanketta Osapuolten arviot sovittelusta 71 7 Tapaus Eerikinkatu Kiista puutalojen säilyttämisestä Kiistan taustahistoria Kiistan toimijat ja heidän tavoitteensa Sovittelun eteneminen Osapuolten arviot sovittelusta 97 OSA IV Tutkimuksen tulokset 8 Sovitteluprosessien arviointi tapaustutkimuskohteissa Millaisia lähtökohtia valitut tapaukset tarjosivat sovittelulle? Millaisia tuloksia sovitteluprosesseissa saavutettiin? Miten sovittelijat onnistuivat tehtävässään? Miten sovitteluprosessit asemoituivat suhteessa virallisiin prosesseihin? 115 OSA V Johtopäätökset 9 Ympäristösovitteluun sopivat strategiat Fasilitatiivisen sovitteluotteen rajoitukset Edustuksellisuuden ongelma osana sovitteluprosesseja Sovittelun vaiheet ja vaiheistaminen Sopimisen mahdolliset mallit Yhteenveto ja suositukset Hankkeen opetukset kiteytettyinä Ympäristösovittelun kehittämisestä Suomessa 133 Lähteet 135 Tutkimusaineistot 135 Lähdeluettelo 138 LIITE 1 LIITE 2 LIITE 3 LIITE 4 LIITE 5 Joint fact finding Konfliktitilanteiden arviointimenettely (Conflict Assessment) SOMARI haastattelurunko Saramäen tapauksessa tunnistetut ongelmat ja ratkaisuehdotukset Sovitteluprosessi ja sen ohjaus konfliktin ratkaisukeinoina (Pehrman)
11 OSA I JOHDANTO OSA I JOHDANTO 1 Osallistumisen ongelmat ja sovittelun lupaukset ympäristökiistoissa 1.1 Osallistumisen ongelmat Ympäristön muutoksiin liittyvissä konfliktitilanteissa osapuolten välille syntyy jännitteitä, jolloin vuorovaikutuksen järjestelyt, areenat ja osaaminen joutuvat koetukselle. Maankäytön ristiriitoja ja vuorovaikutuksen ongelmia paikallisessa suunnittelussa tutkinut Tuija Arola ilmaisee asian osuvasti: "Ristiriitojen korostuessa on niiden käsittelyn osaaminen keskiössä. Olennainen kysymys kunnissa on, johtaako ongelmien esiintulo suunnittelua ja päätöksentekoa hidastaviin lukkiutuneisiin tilanteisiin vai pystytäänkö ongelmia ratkaisemaan." (Arola 2002, 45.) Paikallisia ympäristökysymyksiä ja -kiistoja käsitellään yleensä juridishallinnollisina prosesseina, joissa kunnilla ja valtiolla, asukkailla ja erilaisilla ympäristövaikutuksia aiheuttavilla toiminnanharjoittajilla on omat, lainsäädäntöön perustuvat roolinsa. Esimerkiksi kuntien kaavoitukseen liittyvissä kysymyksissä päätöksenteon viranhaltijat valmistelevat kaavaehdotuksen esitykseksi tietyn alueen maankäytöstä. Kunnanvaltuusto tai asianomainen lautakunta tekee päätöksen. Kuntalaiset ja muut tahot, joiden elämään tai intresseihin päätös vaikuttaa, voivat esittää suunnittelusta mielipiteensä, jättää muistutuksen tai hakea oikeusteitse muutosta kunnan päätökseen. Menettelytapa on suunniteltu tuottamaan kunnan poliittinen päätös, joka tukeutuu asiantuntevien viranhaltijoiden valmisteluun ja valtuuston voimasuhteisiin. Se ei kuitenkaan sellaisenaan erityisesti tue kuntalaisten osallistumista tai luovaa ongelmanratkaisua paikallisissa ympäristökiistoissa. 1 Osallistumisen ongelmat ja sovittelun lupaukset ympäristökiistoissa 9
12 Paikallista osallistumista koskevissa tutkimuksissa on osoitettu, että suomalainen kunnallinen ympäristöä koskeva päätöksenteko ja asiantuntijavetoinen valmistelu ei ole erityisen hyvin varautunut vastaanottamaan lain edellyttämien osallistumisprosessien tuottamaa tietoa (Bäcklund 2007). Kuntalaisten kokemuksellinen tieto ei tahdo välittyä päätöksentekoon, kun asiantuntijat ja maallikot puhuvat ns. "eri kieliä". Edustuksellisesti valitut päättäjät vierastavat suoran osallistumisen muotoja, joissa vaikutusmahdollisuuksia avattaisiin asukkaille ja muille osallisille. Jännitettä kasvattaa asukkaiden kasvanut koulutustaso, ympäristötietoisuus ja näistä nouseva vasta-asiantuntijuus sekä tiedon saatavuuden ja avoimuuden lisääntyminen. (Arola 2002; Lapintie 2002; Leino 2006; Staffans 2004.) Ympäristölainsäädännön kehittyessä vuorovaikutuksen vaatimukset ovat kasvaneet ja osallistumismahdollisuudet lisääntyneet. Tämän myötä huomio kiinnittyy yhä enemmän vuorovaikutuksen määrän sijasta sen yksityiskohtiin, erilaisiin menetelmiin ja laatuun. Vuonna 2000 voimaan tullut maankäyttö- ja rakennuslaki on lisännyt osallistumismahdollisuuksien ja -tilaisuuksien määrää kaavoitusprosesseissa. Arolan (2002) mukaan näyttää kuitenkin siltä, että usein nämä kohtaamiset eivät ole olleet luonteeltaan vuorovaikutteisia. Lain vaatimukset voi minimissään täyttää hyvinkin vähäisellä ja luonteeltaan muodollisella vuorovaikutuksella. Myös ympäristönsuojelulaki säätää periaatteessa laajasta osallistumisjärjestelmästä, joka ei kuitenkaan välttämättä välity käytäntöön. Osallisia voi yksittäisissä ympäristölupatapauksissa olla satoja, jopa tuhansia. Joissain tapauksissa lupaviranomainen voi kuitenkin ratkaista asian pelkästään hakemuksen perusteella ilman, että muut tahot käyttävät heille lailla luotuja mahdollisuuksia osallistua asian käsittelyyn. Laki siis luo mahdollisuuksia osallistumiseen ja vuorovaikutukseen, mutta näiden aktiiviseen käyttöön vaikuttavat monet eri tekijät. (Similä, ym ) Vaikka paikalliselta ympäristöpäätöksenteolta on viime vuosikymmeninä edellytetty sekä lainlaatijan että kansalaisten vaatimuksesta yhä suurempaa avoimuutta ja vuorovaikutteisuutta, näyttää vahvasti siltä, että käytännössä osaaminen ei ole samalla tasolla lainsäädännön periaatteiden tai kommunikatiivisen suunnittelun teorian kanssa. Ristiriitojen käsittely maankäytön suunnittelussa on vaihtelevaa ja vakiintumatonta, eikä suunnittelijoilla ole riittäviä valmiuksia konfliktien käsittelyyn. Suunnittelijoiden ammattikunnassa on myös hyvin erilaisia näkemyksiä siitä, miten tarpeellista lisääntyvä osallistuminen ja vuorovaikutus on (Peltonen ym. 2006). Lisäksi paikalliset erot ovat kunnissa huomattavia; osallistumisen edellytyksiin ympäristökysymyksissä vaikuttavat ainakin käytettävissä olevat resurssit sekä kunnan poliittinen kulttuuri ja paikallisen hallintatavan 10 Sovittelu osana paikallisten ympäristökiistojen hallintaa gfgfdfd affaf
13 avoimuus. Nämä määrittävät sitä, nähdäänkö osallistuminen kunnassa lähinnä häiriötekijänä vai demokratian käytännön välineenä (Kettunen 1998; Laine & Peltonen 2003). Vuorovaikutteisuuden ja osallistumisen kehitys ei ole poistanut konflikteja. Lisääntyneet osallistumismahdollisuudet ovat hiljalleen muuttaneet kiistojen käsittelyä, mutta samalla ne ovat tuottaneet turhautumista, joka kumpuaa epätyydyttävistä osallistumisen kokemuksista. Esimerkiksi Helena Leinon (2006) mukaan nykyinen maankäytön suunnittelun lainsäädäntö mahdollistaa uusien osallistumisen muotojen tarjonnan, jotka täyttävät lain kirjaimen, mutta eivät sen henkeä. Ihmiset aistivat herkästi, jos osallistumiselle ei ole aitoa tilaa ja tilausta. Kokemus todellisten vaikutusmahdollisuuksien puuttumisesta viittaa siihen, että prosessissa ei ole kyetty ottamaan huomioon osallisten erilaisia näkökulmia siihen, millaisia prosessin ja sen lopputulosten pitäisi olla. Usein jää myös epäselväksi se, miten valmisteluun liittyvä osallistuminen aiotaan kytkeä päätöksentekoon (vrt. Niemenmaa 2005, Häikiö 2005). Tätä taustaa vasten uusille, osallistaville ja vuorovaikutukseen perustuville ristiriitojen käsittelyn käytännön menetelmille näyttäisi olevan Suomessa tilausta. Tässä raportissa käsitellään sovittelua ja sen mahdollisuuksia paikallisten ympäristökiistojen käsittelyssä. Raportissa arvioidaan Suomen Sovittelufoorumi ry:n toteuttaman Sovittelu maankäyttö- ja ympäristöristiriidoissa (SOMARI) -kokeiluhankkeen etenemistä ja tuloksia. Hankkeen toteutti Suomen Sovittelufoorumi ry (SSF), joka on vuonna 2003 perustettu "modernin sovitteluliikkeen suomalainen yhteistoimintajärjestö". SSF pyrkii vaikuttamaan suomalaisen kansalaisyhteiskunnan kehittämiseen ja yhteiskunnan hyvinvointiin edistämällä sovittelun hyödyntämistä eri elämänalueilla 1. SSF:n toimesta sovittelua on kokeiltu ja kehitetty tähän asti kouluissa, työyhteisöissä sekä naapuruussuhteissa ja lähisuhteissa (ks. Poikela 2010). Sovittelumenetelmien kehittämisen ympäristökiistojen kontekstissa tekevät kiinnostavaksi sovittelun lupaukset, jotka erottavat sen perinteisestä hallinnollis poliittis juridisesta konfliktinratkaisun perinteestä: sovittelua on kehitetty nimenomaan vaikeiden konfliktien ja vuorovaikutustilanteiden käsittelyyn, jotka ovat kompastuskivenä monille muille konfliktinratkaisun kuten myös vuorovaikutuksen ja osallistumisen menetelmille. Lisäksi sovittelun lupauksissa yhdistyvät avoin ja rakentava vuorovaikutus ja päätöksenteon tehokkuus. Sovittelu myös mahdollistaa eri osapuolten OSA I JOHDANTO 1 Ks. Suomen Sovittelufoorumin hallituksen esipuhe teoksessa Poikela (toim.) (2010) Sovittelu. Ristiriitojen kohtaamisesta konfliktien hallintaan. Kyseinen SSF:n piirissä syntynyt teos ilmentää SSF:n toiminnan suuntautumista ja tavoitteita. 1 Osallistumisen ongelmat ja sovittelun lupaukset ympäristökiistoissa 11
14 suoremman osallistumisen ongelmanratkaisuun ja on siksi räätälöitävissä tilanteen vaatimuksiin ja osapuolten erityisiin tarpeisiin. (Ks.Susskind & Ozawa 1983, 256.) Sovittelumenettelyjä käytetään tyypillisesti pitkälle edenneiden ja umpikujiin ajautuneiden ristiriitojen ratkaisemiseksi. Osa sen lupauksista liittyy kuitenkin sovittelun "ennakoivaan käyttöön", mikäli sovittelun periaatteita ja pelisääntöjä hyödynnetään vaikeiksi ennakoitujen prosessien alusta lähtien. Tällöin sovittelun lupauksena voidaan nähdä yhtäältä demokratian, avoimuuden ja osallistumisen, ja toisaalta tehokkuuden välisen kuilun ylittäminen. 1.2 Sovittelu vuorovaikutteisen suunnittelun jatkumossa Ympäristöpäätöksenteossa osallistuvan suunnittelun kehittämisen yhtenä motiivina on ollut ihmisten oikeus osallistua omaa ympäristöään koskevaan päätöksentekoon. Vastaavasti sovittelun kehittämistä motivoi ihmisten oikeus osallistua omaa elämäänsä koskevien kiistojen käsittelyyn ja ratkaisemiseen. Yhteisenä periaatteena on ongelmien omistajuuden uudelleenmäärittely; osallistumisen lisääntyessä ne, joita erilaiset ongelmat koskevat, ovat yhä tiiviimmin mukana ongelmien määrittelyssä ja ratkaisuyrityksissä. Osallistumisen ja sovittelun kehittyminen eri elämänalueilla voidaankin nähdä merkkinä yleisemmästä vuorovaikutteisen toimintakulttuurin syntymisestä ja siitä, miten uusi toimintakulttuuri on haastanut perinteisen, autoritaarisen päätöksentekomallin. Yksi syy sille, että autoritaarisen päätöksenteon edellytykset ovat käyneet yhä heikommiksi, on ns. sosiaalinen kompleksisuus. Toisin sanoen yhteiskunnan eriytymisen ja monimutkaistumisen seurauksena on syntynyt tilanne, jossa eri toimijat ovat monin tavoin riippuvaisia toistensa toimista, hyväksynnästä ja resursseista. Tässä tilanteessa yhteistoiminta on välttämätöntä, koska mikään toimija ei voi yksin toteuttaa tavoitteitaan muista välittämättä. Kompleksisuus edellyttää vuorovaikutusta, verkostoitumista ja erilaisten voimavarojen yhdistämistä eräänlaista "pehmeää strategiaa" kovan ja autoritaarisen johtamisen sijaan (Sotarauta 1996). Autoritaarista mallia on kuvattu ketjuna, jossa aluksi tehdään päätös, joka sitten julkistetaan, minkä jälkeen päätöstä puolustetaan (decideannounce-defend, DAD). Tämä malli näyttää lähtökohtaisesti tehokkaalta, koska ratkaisut syntyvät nopeasti ja päätöksentekijät voivat käyttää omaa asiantuntemustaan varmoina siitä, että ratkaisut pystytään toteuttamaan tehokkaasti organisaation vallalla ja käytettävissä olevilla resursseilla. 12 Sovittelu osana paikallisten ympäristökiistojen hallintaa gfgfdfd affaf
15 DAD-malli ei kuitenkaan sovellu monimutkaisempiin ongelmatilanteisiin, joihin kytkeytyy laajempia teknisiä, sosiaalisia, kulttuurisia ja taloudellisia tekijöitä. Se ei myöskään toimi sellaisten ratkaisujen kohdalla, joiden onnistunut toimeenpano edellyttää monien eri osapuolten sitoutumista, ja joiden osapuolet ovat eri johtamisjärjestelmien piirissä. (Walker 2009.) Vaihtoehtona on malli, jossa laaja osallistuminen ja vuorovaikutus toteutuvat ennen lopullista päätöstä. Tästä mallista on käytetty lyhennettä EDD (engage-deliberate-decide). Siinä prosessi alkaa osallistamisella ja vuorovaikutuksella, joiden jälkeen päätökseen päädytään yhteisen keskustelun ja harkinnan kautta. Tällaisen etenemisen etuna ovat laajemman harkinnan ohella paremmat toimeenpanon edellytykset, kun prosessiin sitoutuneet osapuolet toimivat tahoillaan yhteisen ratkaisun "lähettiläinä". (Walker 2009.) Osallistumista ja vuorovaikutusta voidaan myös kuvata erilaisina tasoina, jotka etenevät yksisuuntaisista menettelytavoista (tiedottaminen ja tiedonhankinta) kohti kaksisuuntaista vuoropuhelua ja yhteistyötä (Kaavio 1). OSA I JOHDANTO Kaavio 1. Vuorovaikutuksen tasot suunnittelussa (lähde YM). Sekä osallistava suunnittelu että sovittelu pyrkivät toteuttamaan varhaisen osallistumisen periaatetta; ratkaisuja ei tehdä ilman osallisten omaa panosta. Sovittelun erityispiirteenä osallistavaan suunnitteluun verrattuna on se, että osapuolilla on prosessissa myös valta tehdä yhdessä kaikkia osapuolia sitova ratkaisu. Sovittelu tähtää yhteiseen sopimukseen, kun taas 1 Osallistumisen ongelmat ja sovittelun lupaukset ympäristökiistoissa 13
16 vuorovaikutteisessa, osallistavassa suunnittelussa tavoitteena on tyypillisemmin eri näkökantojen kartoittaminen ja osapuolten välinen dialogi, joka evästää suunnittelua ja päätöksentekoa, mutta jättää päätöksenteon muille, esimerkiksi kunnan edustuksellisesti valituille elimille. Sovittelu voidaan nähdä yhtenä vuorovaikutuksen ja osallistumisen muotona jatkumossa, jossa yksinkertaisemmat muodot perustuvat yksittäisiin tapaamisiin ja haastavammat muodot edellyttävät useita tapaamisia, ja niiden lopputuloksina tavoitellaan sitovia yhteisiä päätöksiä tai osapuolten välisiä sopimuksia. Edettäessä yksinkertaisista muodoista monimutkaisempiin, kasvaa tapaamisten ja vuorovaikutuksen lisääntyessä myös vaatimus näiden menettelytapojen osaamisesta. Tätä jatkumoa kuvataan alla kaaviossa 2, jossa keskellä esitetään esimerkkejä erilaisista osallistumisen ja vuorovaikutuksen keinoista. Kaavio ilmentää sitä, että kiistojen sovittelu ja konsensuksen rakentaminen ovat luonteeltaan vaativia vuorovaikutusprosesseja, jotka vaativat aikaa, resursseja ja osaamista. KERTALUONTOISET TAPAAMISET TAPAAMISTEN SARJA kuulemis- yleisö- työpajat ja politiikka- kiistojen konsensuksen tilaisuudet tilaisuudet foorumit dialogit sovittelu rakentaminen TIEDOTTAMINEN TIETOJEN VAIHTO PÄÄTÖKSENTEKO JA SOPIMUKSET Kaavio 2. Erilaisia vuorovaikutteisen suunnittelun muotoja. Vuorovaikutteisen suunnittelun tutkimuksessa on todettu selvästi, että vuorovaikutuksen menetelmät vaikuttavat suoraan siihen, miten osalliset jäsentävät käsillä olevia kysymyksiä, miten he toimivat ja käyttäytyvät, ja mitä he voivat vuorovaikutuksessa oppia (Ks. esim. Hajer 2002). Erilaiset menetelmät ikään kuin nostavat esiin osallisista erilaisia puolia. Mikäli tätä dynamiikkaa ei tunnisteta, voidaan outoihin tilanteisiin asetettujen ihmisten reaktiot lukea "vaikeiksi luonteenpiirteiksi sen sijaan, että ne ymmärrettäisiin edes joiltain osin myös vuorovaikutustilanteiden synnyttäminä reaktioina. Esimerkiksi kuulemistilaisuudet ja yleisötilaisuudet näyttävät ruokkivan puheenvuorojen kärjistymistä; päällimmäisenä näistä 14 Sovittelu osana paikallisten ympäristökiistojen hallintaa gfgfdfd affaf
17 tilaisuuksista jää usein mieleen muutamien yksittäisten osallisten voimakkaat purkaukset suuren hiljaisen joukon keskeltä. Tällaiset tilaisuudet antavatkin usein äänen juuri tiettyjen hankkeiden ärhäkkäimmille vastustajille, jotka myös tavoittelevat muun yleisön kannatusta. Tilaisuuden luonne ei kuitenkaan salli maltillista pohdintaa ja ideoiden yhteistä kehittelyä. Yhdyskuntasuunnittelun professori John Forester on kiinnostunut siitä, mitä yhdyskuntasuunnittelijat voisivat oppia kokeneilta sovittelijoilta liittyen kiperien ristiriitojen käsittelyyn ja vuorovaikutukseen (Forester 1999; 2009). Hän on korostanut muun muassa sitä, miten tärkeää on erotella, onko vuorovaikutuksessa kyse väittelystä, dialogista vai sovittelusta. Väittely on argumenttien välistä kamppailua, jossa toinen voittaa ja toinen häviää. Dialogi on puolestaan ymmärryksen lisäämiseen tähtäävää vuorovaikutusta. Sovittelu eroaa näistä siinä, että sovittelulla on ongelmanratkaisun luonne, ja siinä pyritään löytämään yhteisiä ratkaisuja, jotka palvelevat eri osapuolten tarpeita parhaalla mahdollisella tavalla. Ulkopuolinen sovittelija ei ole väittelyn erotuomari tai keskustelun puheenjohtaja, vaan aktiivinen ja suunnitelmallinen menettelyn johtaja, joka käyttää erilaisia tekniikoita parantaakseen osapuolten välistä vuorovaikutusta saadakseen heidät pohtimaan omia intressejään, mahdollisia tulevaisuuksia ja erilaisia vaihtoehtoja, joihin kiista voi johtaa (Ervasti 2009). OSA I JOHDANTO 1 Osallistumisen ongelmat ja sovittelun lupaukset ympäristökiistoissa 15
18 2 Ympäristösovittelun pilottihanke SOMARI ja sitä koskeva tutkimushanke 2.1 Pilottihankkeen lähtökohdat SSF:n ympäristöasioiden sovittelutyöryhmä käynnisti vuonna 2009 pilottihankkeen, joka sai myöhemmin nimen Sovittelu maankäyttö- ja ympäristöristiriidoissa (SOMARI). Sovittelufoorumin ympäristösovittelun työryhmä kutsui Aalto-yliopiston Yhdyskuntasuunnittelun tutkimus- ja koulutuskeskuksen (YTK) vs. tutkimuspäällikön Lasse Peltosen käynnistämään riippumattoman tutkimuksen, jonka tehtävänä oli pilottihankkeen kokemusten kokoaminen ja arvioiminen. Lasse Peltosen johtama tutkimusryhmä (Aino Verkasalo, Aleksi Karhula, Jonne Hytönen, Eeva Mynttinen, Jonna Kangasoja) alkoi seurata pilottihanketta keväällä Tutkimus eteni rinnakkain sovittelun pilottihankkeen kanssa, kuitenkin siitä erillisenä. (Taulukko 1.) Taulukko 1. SSF:n pilottihankkeen ja YTK:n tutkimushankkeen välinen työnjako. Ympäristösovittelun pilottihanke vastuutaho: Suomen Sovittelufoorumi ry sovitteluprosessien järjestelyt ja ohjaaminen yhteydenpito sovittelun osapuoliin sovittelutilanteiden vetäminen Pilottihankkeen rahoitus: Kuntaliitto, Turun kaupunki, Ylöjärven kaupunki, Skanska, L&T ja kertaluonteinen avustus Rakennusteollisuus ry:ltä Tutkimushanke vastuutaho: Aalto-yliopisto, YTK sovittelupilottien dokumentointi, havainnointi, tiedonkeruu osapuolten haastattelut prosessien analyysi, arviointi ja raportointi Tutkimushankkeen rahoitus: Kunnallisalan kehittämissäätiö (KAKS), Ympäristöministeriö sekä Rakennusteollisuus ry Tutkimushankkeen tavoitteena oli arvioida pilottihankkeen lähtökohtia, seurata sovitteluprosessien kulkua, arvioida niiden lopputuloksia, sekä 16 Sovittelu osana paikallisten ympäristökiistojen hallintaa gfgfdfd affaf
19 kerätä osapuolten omia kokemuksia ja arvioita sovittelusta. Edelleen hankkeen tavoitteeksi asetettiin evästysten tuottaminen laajempaan keskusteluun siitä, miten sovittelumenettelyä kannattaisi kehittää ympäristö- ja kaavoitusasioissa. SSF:n ympäristöasioiden työryhmä on saanut eri yhteyksissä kommentoida tutkimusraporttia, mutta raportissa esitetystä näkemyksistä ja erityisesti johtopäätöksistä ja suosituksista vastaa tutkimusryhmä. Pilottihankkeessa oli mukana kolme tapausta, joista kaksi sijoittui Turkuun ja yksi Ylöjärvelle. Kohteet valikoituivat mukaan SSF:n ja kuntien välisissä neuvotteluissa, eikä niitä näin ollen ole valittu tähän raporttiin tutkimuksellisin perustein 2. Samalla voidaan todeta, että Turkua tai Ylöjärveä ei valittu tutkimuspaikkakunniksi mistään erityisestä näihin kuntiin tai niiden ympäristö-päätöksentekoon liittyvästä syystä vaan ainoastaan siksi, että SSF:n toimijat olivat päässeet aiempien kontaktiensa kautta luonteviin keskusteluyhteyksiin näiden kuntien edustajien kanssa pilottikohteiden tunnistamiseksi. Turun keskeinen rooli tutkimuksessa selittyy muun muassa sillä, että SSF:n toimisto sijaitsee Turussa, joten SSF:n oli luontevaa lähestyä ensimmäisenä Turun kaupunkia sovittelupilottien tunnistamiseksi. Molemmissa Turun sovittelutapauksissa oli mukana kaksi sovittelijaa. SSF etsi sovittelijat hyödyntämällä omia verkostojaan, ja kiinnitti sovittelijat hankkeeseen. Saramäen tapauksen sovittelijoiksi valittiin Seppo Mäki ja Teppo Örmä, Eerikinkadun sovittelijoiksi Pekka Kuru ja Ismo Saario. Sovittelijoiden ammatilliset taustat vaihtelivat, mutta heitä voi luonnehtia organisaatioiden kehittämisen ja vuorovaikutuksen osaajiksi, joilla oli kokemusta pääasiassa työyhteisösovittelusta. SSF:n piirissä oli ymmärretty jo prosessin alkuvaiheessa, että sovitteluprosesseihin (ks. liite 5) tarvittaisiin myös sellaista asiantuntemusta, jota valituilla sovittelijoilla ei ollut. Tästä syystä Teuri Brunila kutsui asiantuntijaksi ja prosessin järjestäjäksi ja koordinaattoriksi mukaan arkkitehti Caterina Casagrande-Mäkelän CC-M arkkitehtitoimistosta. Brunila piti sovitteluprosessin järjestelyiden kannalta tärkeänä myös Casagrande-Mäkelän verkostoituneisuutta Turussa. Turun tapausten työnjako muodostui sellaiseksi, että SSF:n Teuri Brunila ja Caterina Casagrande-Mäkelä huolehtivat prosessin käynnistämisestä ja valmisteluista kuten tilaisuuksien käytännön järjestelyistä ja osapuolten kutsumisesta mukaan. Sovittelijat puolestaan vastasivat keskustelun vetämisestä osapuolten kanssa sekä erillistapaamisissa että yhteisissä OSA I JOHDANTO 2 Mitään laajempaa sovitteluprosessien perusjoukkoa ei ollut olemassa, josta tarkasteltavat sovitteluprosessit olisi voitu valita siten, että ne esim. edustaisivat joitakin tapaustyyppejä. 2 Ympäristösovittelun pilottihanke SOMARI ja sitä koskeva tutkimushanke 17
20 sovitteluistunnoissa. Työnjakoa pidettiin tarpeellisena, koska sovitteluprosessin käynnistämisen ja järjestelyiden vaatima työmäärä oli huomattavan suuri. Ylöjärven tapauksessa oli mukana vain yksi sovittelija, Jari Hytti. Tässä tapauksessa ei siis sovellettu kahden sovittelijan käytäntöä, eikä naapuruuskiistan kohdalla myöskään katsottu tarvittavan sovittelijan tueksi muuta erityisasiantuntemusta. Turun tapausten sovittelijoista poiketen Hytillä oli juristitausta. Sovittelijan toimeksianto oli tullut SSF:n ympäristösovittelun työryhmän puheenjohtajalta, Jukka Salomaalta. Koska Ylöjärven tapaus käynnistyi selvästi Turun tapausten jälkeen, sekä tapaus että sen sovittelija eivät integroituneet yhtä tiiviisti SOMARI-hankkeen työryhmään ja keskusteluihin kuin Turun tapaukset ja niiden sovittelijat. 2.2 Tutkimuskysymykset Tutkimushankkeen tehtävänä on ollut tarkastella ympäristösovittelun pilottihankkeen kokemuksia ja sen opetuksia sekä yksittäisten sovitteluprosessien arvioinnin osalta että laajemmin ympäristösovittelun kehittämismahdollisuuksien näkökulmasta. Tapausten arviointiin liittyvät tutkimuskysymykset: Millaisia lähtökohtia tapaukset tarjosivat sovittelulle? Millaisia tuloksia sovittelulla saavutettiin? Miten sovittelijat onnistuivat työssään? Miten eri osapuolet kokivat sovitteluprosessin? Miten sovitteluprosessit niveltyvät kunnalliseen päätöksentekoon? Yleisemmät ympäristöasioiden sovitteluun liittyvät tutkimuskysymykset: Millaisia hyötyjä ja ongelmia sovitteluun liittyy? Mitä ympäristöasioiden sovitteluun liittyviä erityispiirteitä tapaukset paljastivat? Minkälaista sovitteluotetta ympäristökiistojen sovitteluprosesseissa tarvitaan? 2.3 Aineistot ja menetelmät Sovittelutapausten lähtökohtia taustoittavana aineistona käytettiin SOMARI-työryhmän keräämiä materiaaleja ja asiakirja-aineistoja (ml. esim. kaava-asiakirjat, valituskirjelmät, viranomaisten ja oikeuden päätökset sekä kokousmuistiot). Prosessin seuranta-aineistona käytettiin 18 Sovittelu osana paikallisten ympäristökiistojen hallintaa gfgfdfd affaf
Sovittelu osana paikallisten ympäristökiistojen hallintaa Maankäyttö- ja ympäristökiistojen sovittelun kokeiluhankkeen (SOMARI) kokemuksia, tuloksia ja arviointia TIIVISTELMÄ Lasse Peltonen, Aino Verkasalo,
Naapurin komposti haisee auttaako laki ja viranomainen?
Naapurin komposti haisee auttaako laki ja viranomainen? Kunnan ympäristöviranomainen kolmantena osapuolena naapuruuskiistoissa YSV:n Lammin päivät 2.-3.10. 2013 FM, HTM Hilkka Heinonen, Itä-Suomen yliopisto